Dārzu iela (Jūrmala)
Šis raksts ir par ielu Jūrmalā. Par citām jēdziena Dārzu iela nozīmēm skatīt nozīmju atdalīšanas lapu. Dārzu iela ir galvenā iela Jūrmalā, Mellužu apkaimē. Dārzu iela sākas pie Mellužu pludmales un beidzas krustojumā ar Slokas ielu. Kopējais ielas garums ir 2270 metri, tā ir klāta ar asfalta segumu, bet mazā posmā no Mellužu pludmales līdz Kāpu ielai ir grants segums un šajā posmā ir viena josla. Iela šķērso dzelzceļa līniju Torņakalns—Tukums II, un ielai ir divas neatdalītas joslas. Ielā ir savrupmāju un vasarnīcu apbūve, un dažas ēkas ir iekļautas ievērojamo celtņu sarakstā.